hu hu en hu hu hu hu en en hu en hu hu hu hu en hu hu hu pl hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu de hu it hu hu hu hu hu hu hu de hu hu hu hu hu hu
Telivérek - Kritika - Puliwood
| 2018 augusztus 23. 12:30
Amanda és Lily filmünk elején még nincsenek olyan jóban. Amanda elmegy Lily-hez egy kis korrepetálásra, de gyorsan világos lesz a szituáció: egymástól a két lány meglehetősen idegenkedik, bár mintha talán megpróbálnának egymás felé nyitni. Amanda és Lily a későbbiekben megtörni látszanak azt a bizonyos jeget és hamarosan olyan titkokat is megosztanak egymással, amiket csak a legjobb barátnők szoktak kiteregetni a másiknak. Kettőt pislogunk, már az első közös gyilkosságukat tervezik. Ja, hogy ez ilyen film? Igen. Ilyen.
A Telivérek az elsőfilmes rendező, Cory Finley munkája nem csupán az év egyik legígéretesebb direktori debütálása, de az év egyik legélesebben kimunkált filmje. Az alkotás, amint az a szinopszisból is kiderül, két fiatal lányról szól, akik kényszerből kezdenek el egymással barátkozni, majd a kényszerszülte ismerkedésből az lesz, hogy csak meg kéne ölni valakit együtt. A filmtörténet persze nem most találta fel a spanyolviaszt, egész hosszú sora van az olyan történeteknek, amelyek egy gyilkossághoz vezető út anatómiáját vázolják fel - amelyek bemutatják, hogy mégis mi készteti az embert arra, hogy átlépjen egy bizonyos határt és megtegye azt, amire sokan nem képesek: kioltsa egy embertársa életét.
Finley összeszedett, pengeéles filmet készített el. Másfél órájával rendkívül feszes, üresjárattól mentesen meséli éjfekete történetét eme különleges barátságról(?). A rendezőnek kiváló érzékkel viseltetik ahhoz is, hogy történetét ne pusztán száraz dialógusokkal mesélje el, így sokszor hagyja, hogy a képek, a hanghatások, a főszereplők tekintetei meséljenek. Igencsak hatásos és kifejező az erőszakábrázolás, illetve nem-ábrázolás is - kerüli az explicitebb képsorokat, mégis az ember azt érzi, ennyi talán elég is.
Kétségkívül hideg film a Telivérek, de mégsem elidegenítő. A két főszereplővel való azonosulás ugyan majdhogynem lehetetlen, mégis, vannak annyira érdekes karakterek (kiváltképp Amanda), hogy az ember érdeklődve nézze, mi lesz az illető következő lépése, hogyan fog reagálni (vagy nem-reagálni) erre vagy arra a történésre. Arról a nem egészen apró dologról nem is beszélve, hogy Anya Taylor-Joy és Olivia Cooke egyszerűen túl tehetségesek (és borzongatóak) ahhoz, hogy unottan és érzelmileg teljesen elzárkózva nézzük, mint tervezik ki a tökéletes gyilkosságot. Játékuk nem mellőzi a fekete humort és a finom abszurditást, érezni, hogy ők maguk is tisztában vannak a felvázolt helyzet és karakterviszonyok enyhe túltoltságával - ugyanakkor mégsem lépnek át a harsányság mezsgyéjére. A film emberi tényezőjét egyébként sem bennük, hanem az Anton Yelchin által megformált piti bűnözőben kell keresnünk, akit a lányok megkérnek, segítsen nekik véghezvinni tervüket. Yelchin szimpatikusan, nagy adag humánummal, finomra hangolt szánakozással jeleníti meg az önjelölt, miniatűr utcagengsztert, akinek feltett célja, hogy egyszer gazdag lesz, hatalmas háza lesz és saját kis birodalma. Kicsi ember, nagy álmok. Remek színész, Isten nyugosztalja.
Tömör, kiforrott, fekete humorba oltott látlelet bűnről, az afelé vezető útról, hétköznapi álarcokról és azok levedléséről, valamint elkallódott életekről, sorsokról, tévutakról és arról, hogy milyen elbaszott dolog is lehet érzelmek nélkül leélni egy életet. Vagy legalábbis: milyen sivár és magányos. Még több, hasonlóan izgalmas rendezői debütálást!
Jöhet még több film, sorozat, könyv, képregény? Katt ide!
Akik vonzódnak a fekete komédiákhoz.
Akik szerették a Mennyei teremtményeket.
Akik már a Széttörve, valamint A boszorkány című filmekben is felfigyeltek Anya Taylor-Joy-ra.
Akik a filmeket több, tapintható érzelemmel szeretik.
Akik nem szeretik a különleges hangvételű alkotásokat.
Címkék: #telivérek #thoroughbreds #olivia cooke #anya taylor-joy #cory finley #anton yelchin
comments powered by Disqus.
Cinefesten jártunk, jó (?) filmeket láttunk - PuliCast
Podcast | 2022.09.29 14:00
Szörnyeteg: A Jeffrey Dahmer-sztori - Kritika
A meggyalázott róka és egy új Maszk - A legszégyenteljesebb folytatások 1. rész
BREAKING: megérkezett a The Last of Us tévésorozat első előzetese
Kiderült, mikor érkezik a következő The Witcher sorozat, illetve a Vaják 3. évada
Computerworld.hu | GameStar.hu | PCWorld.hu | Puliwood.hu | Zoldpalya.hu
Kiadó: Project029 Magyarország Szolgáltató Kft. - Impresszum - Hirdetési ajánlatunk - Adatvédelmi elveink
Úgy tűnik, AdBlockert használsz, amivel megakadályozod a reklámok megjelenítését. Amennyiben szeretnéd támogatni a munkánkat, kérjük add hozzá az oldalt a kivételek listájához, vagy támogass minket közvetlenül! További információért kattints!
Engedélyezi, hogy a https://www.puliwood.hu értesítéseket küldjön Önnek a kiemelt hírekről? Az értesítések bármikor kikapcsolhatók a böngésző beállításaiban.